ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
کھادی کی ای - مارکٹ کا پورٹل وائرل ہو ا؛ بھارتی افراد ووکل فار لوکل کی طرف راغب ہوئے
نئی دہلی، 08 ستمبر ، 2020 / کھادی اور دیہی صنعتوں کے کمیشن کے وی آئی سی نے جو آن لائن مارکیٹنگ کا پروجیکٹ شروع کیا ہے اس سے پورے ملک میں رسائی ہوئی ہے۔ جس کی وجہ سے کاریگر اپنی مصنوعات کے وی آئی سی ای پورٹل www.kviconline.gov.in/khadimask/ کے ذریعے ملک کے دور دراز علاقوں تک فروخت کر سکتے ہیں۔ یہ آن لائن فروخت جس کا آغاز اس سال 7 جولائی کو محض کھادی فیس ماسک سے کیا گیا تھا، اب ایک پوری طرح ای – مارکیٹ پلیٹ فارم بن گیا ہے ، جس کے تحت اب 180 مصنوعات فروخت کی جا رہی ہیں اور بہت سی مصنوعات فروخت کی جائیں گی۔
کے وی آئی سی کے مطابق مصنوعات میں ہاتھ کے بنائے ہوئے اور ہاتھ کے بنے ہوئے کپڑے جیسے مسلن ، سلک ، ڈینم اور کاٹن بھی شامل ہے۔ اس کے علاوہ ریتو بیری کے بنائے ہوئے یونیسیکس ویچار وستر بھی شامل ہے۔ کھادی کی سگنیچر کلائی گھڑی، مختلف قسم کے شہد، جڑی بوٹیاں اور گرین ٹی، ہربل دوائیں اور صابن ، پاپڑ ، کچی گھنی کا سرسوں کا تیل اور جڑی بوٹیوں سے بنائی ہوئی کاسمیٹک کی چیزیں بھی شامل ہے۔ کے وی آئی سی کم سے کم دس نئی مصنوعات روزانہ کی بنیاد پر اس پورٹل پر جوڑ رہا ہے اور اس نے اس سال 2 اکتوبر تک کم سےکم 1000 مصنوعات اس میں جوڑنے کا نشانہ مقرر کیا ہے۔ دو مہینے سے بھی کم وقت میں کے وی آئی سی نے تقریباً 4000 صارفین کے لیے خدمات انجام دی ہیں۔
کے وی آئی سی کے چیئرمین جناب ونئے کمار سکشینہ نے کہا کہ کھادی مصنوعات کی آن لائن فروخت سودیشی کی طرف ایک بڑی پیش رفت ہے اور اس کا مقصد مقامی کاریگروں کو بااختیار بنانا ہے۔ جناب سکشینہ نے کہا ‘‘کھادی کا ای مارکٹ پورٹل ہمارے کاریگروں کو اپنی مصنوعات فروخت کرنے کے لیے ایک اضافی پلیٹ فارم فراہم کر رہا ہے۔ یہ آتم نربھر بھارت کی تعمیر کی جانب ایک ٹھوس قدم ہے۔ انہوں نے یہ بھی کہا کہ مصنوعات کی قیمتیں 50 روپے سے 5000 روپے تک ہیں ۔ یہ قیمتیں خریداروں سبھی طبقوں کے خریداروں کی پسند اور ان کے لیے مناسب قیمت کے مطابق مقرر کی گئی ہیں۔
کے وی آئی سی کو 31 ریاستوں اور مرکز کے زیر انتظام علاقوں سے آن لائن آرڈرز ملے ہیں۔ ان علاقوں میں دور دراز کے انڈمان و نکوبار جزائر ، اروناچل پردیش، کیرالہ، ہماچل پردیش اور جموں و کشمیر شامل ہیں۔ کے وی آئی سی نے آرڈر کی کم سے کم قدر اشیاء کی مفت سپلائی کے لیے 599 روپے مقرر کی ہے۔ اس نے اسپیڈ پوسٹ کے ذریعے اشیاء بھیجنے کے لیے ڈاک محکمے کے ساتھ ایک معاہدہ کیا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5224
(
صدر جمہوریہ کا سکریٹریٹ
صدرجمہوریہ ہند نے تریپورہ حکومت کی طرف سے منعقدہ شہری استقبالیہ میں شرکت کی
بھارت کی صدرجمہوریہ محترمہ دروپدی مرمو نے آج شام  تریپورہ حکومت کی طرف سے ان کے اعزاز میں ٹاؤن ہال میں منعقدہ شہری استقبالیہ میں شرکت کی ۔
اس موقع پر خطاب کرتے ہوئے، صدرجمہوریہ نے تریپورہ کے عوام کا ، ان کے گرم جوشانہ استقبال کے لئے شکریہ ادا کیا ۔ انہوں نے کہا کہ تریپورہ کی مشترکہ ثقافت ہندوستان کے لئے سرمایہ ناز ہے ۔ تریپورہ کی قبائلی برادری نے جمہوریت اور روایت کے خوبصورت اتحاد کو برقرار رکھا ہے ۔
صدرجمہوریہ نے کہا کہ فطرت کے نظام کے ساتھ ہم آہنگی میں زندگی بسر کرنا قبائلی معاشرے کاخاصہ ہے ۔ تریپورہ زیادہ تر علاقہ جنگلاتی وسائل سے مالا مال ہے ۔ قبائلی سماج کے فطری طرز زندگی میں ، اس بیش بہا جنگلاتی دولت کو محفوظ رکھنے میں ایک اہم کردار ا دا کیا ہے ۔ انہوں نے اس بات پر خوشی کااظہار کیا کہ تریپورہ ’ذمہ دارانہ صرفہ اور پیداوار ‘ کے ہدف کو حاصل کرنے میں سرفہرست رہا ہے ، جسے کہ پائیدار ترقیاتی ہدف 12 میں سال 21-2020 کے دوران شامل کیا گیا تھا ۔ انہوں نے اس بات کا بھی ذکر کیا کہ تریپورہ ان دوریاستوں میں سے ایک ہے جن میں پلاسٹک کاکچرا سب سے کم پیدا ہوتا ہے ۔
صدرجمہوریہ نے اس بات کابھی ذکر کیا کہ تریپورہ بجلی کا اضافی ذخیرہ رکھنے والی ریاست ہے ، جہاں سے بنگلہ دیش کے لئے بجلی برآمد کی جاتی ہے ۔ انہوں نے مزید کہا کہ بنگلہ دیش اور ہندوستان کے درمیان اس رابطہ کاری میں دریائے فینی کے اوپر میتری سیتو کی تعمیر کے ساتھ ساتھ اضافہ ہوا ہے ۔ اسی کے پہلو بہ پہلو ، تریپورہ کے کاروباریوں کے لئے چٹاکانگ اور آشوگن کی بندرگاہوں سے استفادہ کرنے میں آسانی پیدا ہوگئی ہے ۔ یہ بات بجا طور پر کہی جاسکتی ہے کہ تریپورہ نےابتدا ہی سے بنگلہ دیش کے ساتھ ہندوستان کے دوستانہ رشتوں کو مضبوط کرنے میں ایک بڑا کردار ادا کیا ہے ۔
صدر محترمہ نےاس بات پر خوشی کااظہار کیا کہ تریپورہ ایک تعلیمی ہب کے طور پر مسلسل ترقی کررہا ہے ۔ انہوں نے کہا کہ اس ریاست میں پہلا اورپیشہ وارانہ تعلیم کے بہت سے ادارے قائم کئے گئے ہیں ، جہاں نہ صرف شمال مشرقی خطے کے ، بلکہ ہندوستان کے دیگر علاقوں اور بیرونی ممالک سےبھی طلباء حصول تعلیم کے لئے آتےہیں ۔ انہوں نے اس بات پر بھی خوشی کااظہار کیا کہ تریپورہ نے ابتدائی تعلیم کی سطح پر 100 فیصد اندراج کے ہدف کو حاصل کرلیا ہے ۔
اس سے قبل، صدرمحترمہ نےاگرتلہ میں البرٹ اکا جنگی یادگار کا دورہ کیا اور ان بہادر سپاہیوں کو خراج عقیدت پیش کیا جنہوں نے 1971 کی بنگلہ دیش کی آزادی کی جنگ کے دوران ڈیوٹی انجام دیتے ہوئے اپنی جانوں کانذرانہ پیش کیا تھا۔
ریلوے کی وزارت
ٹرینوں اور ریلوے اسٹیشنوں میں طبی سہولیات
سپریم کورٹ نے ریلوے اسٹیشنوں اور ٹرینوں میں طبی سہولیات کی فراہمی کی ضرورت اور حد کا جائزہ لیا ہے۔ احکامات کی تعمیل میں، آل انڈیا انسٹی ٹیوٹ آف میڈیکل سائنسز ، نئی دہلی میں ماہرین کی ایک کمیٹی تشکیل دی گئی۔
کمیٹی نے تمام ریلوے اسٹیشنوں اور مسافروں کو لے جانے والی ٹرینوں میں میڈیکل باکس کی فراہمی، اسٹیشن کے عملے کے لیے لازمی فرسٹ ایڈ ٹریننگ کے ساتھ ساتھ آن بورڈ  یا قریب ترین اسٹیشن پر ڈاکٹر کے ذریعے طبی سہولت کی فراہمی کی سفارش کی ہے۔
ماہرین کی کمیٹی کی سفارش کے مطابق تمام ریلوے اسٹیشنوں اور مسافروں کو لے جانے والی ٹرینوں پر جان بچانے والی ادویات، آلات، آکسیجن سلنڈر وغیرہ پر مشتمل میڈیکل باکس فراہم کرنے کی ہدایات جاری کی گئی ہیں۔ فرنٹ لائن اسٹاف یعنی ٹرین ٹکٹ ایگزامینر، ٹرین گارڈز/ سپرنٹنڈنٹ، اسٹیشن ماسٹر وغیرہ کو ابتدائی طبی امداد فراہم کرنے کی تربیت دی جاتی ہے۔ ایسے عملے کے لیے باقاعدہ ریفریشر کورسز کرائے جاتے ہیں۔ تمام ریلوے اسٹیشنوں پر قریبی اسپتالوں اور ڈاکٹروں کے ساتھ ان کے رابطہ نمبروں کی فہرست دستیاب ہے۔ زخمیوں/بیمار مسافروں کو ہسپتالوں/ڈاکٹر کے کلینک تک پہنچانے کے لیے ریلوے، ریاستی سرکاری/نجی اسپتالوں اور ایمبولینس سروس فراہم کرنے والوں کی ایمبولینس خدمات کا استعمال کیا جاتا ہے۔
ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں یہ معلومات فراہم کی۔
نائب صدر جمہوریہ ہند کا سکریٹریٹ
نائب صدر جمہوریہ نے عیدالاضحی کے موقع پر لوگوں کو مبارکباد دی
نئی دہلی، 20 جولائی، 2021 :
نائب صدر جمہوریہ جناب ایم وینکیا نائیڈو نے عیدالاضحیٰ کے موقع پر قوم کو مبارکباد دی ۔
ان کے پیغام کا متن مندرجہ ذیل ہے -
’’ میں عیدالاضحیٰ کے موقع پر ملک کے عوام کو دل کی گہرائیوں سے مبارکباد دیتا ہوں اور نیک خواہشات کا اظہار کرتا ہوں۔
قربانی کا تہوار عیدالاضحیٰ خدا کے لئے انتہائی عقیدت کا نمونہ ہے۔
ہمارے ملک میں تہوار خاندانوں اور کمیونٹیز کے لئے ساتھ مل کر خوشیاں منانے کا موقع ہوتا ہے۔لیکن کووڈ-19 کی جاری وبا کی وجہ سے ہمیں اس سال قناعت پسندی سے کام لیتے ہوئے سادگی سے منانا ہوگا۔ میں سبھی سے اپیل کرتا ہوں کہ انتہائی احتیاط اور کووڈ کے حفاظتی ضابطوں پر عمل کرتے ہوئے عید منائیں۔
میں تمنا کرتا ہوں کہ عیدالاضحیٰ ہماری زندگیوں میں امن، ہم آہنگی اور خوشیاں لائے۔‘‘
وزارت خزانہ
محترمہ سیتا رمن نے ویڈیو کانفرنس کے ذریعے نیو ڈیولپمنٹ کے اسپیشل بورڈ آف گورنرس کی میٹنگ میں شرکت کی
کارپوریٹ امور اور خزانے کی مرکزی وزیر محترمہ سیتا رمن نے آج یہاں ویڈیو کانفرنس کے ذریعے نیو ڈیولپمنٹ بینک  کے اسپیشل بورڈ آف گورنرس کی میٹنگ میں شرکت کی ۔
میٹنگ کے اہم ایجنڈے میں این ڈی بی کے اگلے صدر کا انتخاب ، نائب صدر اور چیف رِسک آفیسر کی تقرری اور رکنیت میں توسیع شامل تھی ۔
اپنے افتتاحی کلمات میں وزیر خزانہ نے بنیادی ڈھانچے کی ترقی کے لئے فنڈ کی فراہمی میں این ڈی بی کے تعاون کی ستائش کی ، جس کی وجہ سے بھارت سمیت رکن ملکوں کے ترقیاتی ایجنڈے پر مثبت اثر پڑا ہے ۔ مختصر مدت میں این ڈی بی نے رکن ملکوں کے 16.6 ارب ڈالر کے 55 پروجیکٹوں کو منظوری دی ، جو ایک قابلِ تعریف کامیابی ہے ۔ محترمہ سیتا رمن نے یہ بھی کہا کہ بینک نے اپنے لئے بھی ایک بڑا مقام بنایا ہے اور یہ اپنے جیسے ایم ڈی بی کے ساتھ کندھے سے کندھا ملا کر کھڑا ہے ۔
وزیر خزانہ نے این ڈی بی کے سبکدوش ہونے والے صدر جناب کے وی کامت کی ، اُن کی رہنمائی کے لئے ستائش کی ، جو انہوں نے 2014 ء میں برکس لیڈروں کے ذریعے بیان کردہ نظریہ کو شکل دینے کے لئے کی ہے ۔ انہوں نے کہا کہ کووڈ – 19 ایمرجنسی پروگرام لون کے لانچ کے ذریعے کووڈ – 19 کے تئیں ، اُن کے تیزی سے اقدام کو ، اُن کے بڑے تعاون کے طور پر یاد رکھا جائے گا ۔
وزیر خزانہ نے برازیل کے جناب مارکوس ٹروئیجو کے صدر منتخب ہونے اور بھارت کے جناب انل کشورا کے نائب صدر اور سی آر او مقرر ہونے پر انہیں مبارکباد دی ۔ محترمہ سیتا رمن نے انہیں مبارکباد دیتے ہوئے کہا کہ انہیں نئی قیادت سے این ڈی بی کو رکن ملکوں کو قرض دینے سے متعلق کارکردگی، شفافیت ، بین الاقوامی اعتماد اور موثر طور پر این ڈی بی کے فرائض انجام دینے اور موجودہ کاموں کو آگے بڑھانے کی پوری امید ہے ۔ انہوں نے مشورہ دیا کہ برکس کی اقدار کا تحفظ اور این ڈی بی کو ایک عالمی ترقیاتی ادارے کے طور پر فروغ دینے کے دونوں مقاصد کو حاصل کرنے پر توجہ مرکوز کی جانی چاہیئے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2837
(Visitor Counter : 141
جدید اور قابل تجدید توانائی کی وزارت
نئی اور قابل تجدید توانائی کے شعبے میں باہمی تکنیکی تعاون کے لئے بھارت ۔ فرانس کے مابین مفاہمت نامے کو کابینہ کی منظوری
نئی دلّی ، 11 جنوری ؍وزیر اعظم جناب نریندر مودی کے زیر قیادت مرکزی کابینہ نے بھارت اور فرانس کے مابین نئی اور قابل تجدید توانائی کے شعبے میں باہمی تکنیکی تعاون کے 03 اکتوبر ، 2018 کو دستخط ہوئے مفا مت نامے کو اپنی منظوری دے دی ہے ۔
بھارت اور فرانس باہمی مفاد ، مساوات اور اتفاق کی بنیاد پر نئی اور قابل تجدید توانائی کے شعبے میں تکنیکی تعاون کو فروغ دینے اور ادارہ جاتی تعلقات کی حوصلہ افزائی کے خواہاں ہیں ۔ یہ باہمی مفاہمت نامہ مشترکہ تحقیقاتی ورکنگ گروپوں ، پائلٹ پروجیکٹوں ، صلاحیت سازی کے پروگراموں ، مطالعہ جاتی دورے ، کیس اسٹڈیز اور دیگر تجربات ، مہارت کے تبادلوں پر احاطہ کرے گا ۔ اس مفاہمت نامے سے بھارت اور فرانس کے درمیان باہمی تعاون کو مستحکم کرنے میں مدد ملے گی ۔
۔ ۔ ۔ ۔ ۔ ۔
(U . 248
صحت اور خاندانی بہبود کی وزارت
مرکزی وزیر صحت ڈاکٹر من سکھ مانڈوِیا نے مانسون کے موسم میں مچھروں سے لاحق ہونے والے امراض کی روک تھام اور قابو پانے کے لیے ریاستوں کی تیاریوں کا ورچووَل طریقے سے جائزہ لیا
ریاستوں سے داخلی طور پر تیاریوں کا جائزہ لینے اور قبل از وقت احتیاطی تدابیر کو لے کر برادریوں کے درمیان بیداری پھیلانے کی اپیل کی گئی
مرکزی وزیر صحت ڈاکٹر من سکھ مانڈوِیا نے مانسون میں ملیریا، ڈینگو، چکن گنیا، کالا آزار اور جاپانی انسیفلائٹس جیسے مچھروں سے لاحق ہونے والے امراض کی روک تھام اور قابو پانے کو لے کر ریاستوں کی تیاریوں کا ورچووَل طریقے سے جائزہ لیا۔ اس میٹنگ میں سکم کے وزیر اعلیٰ، 22 ریاستوں کے وزرائے صحت ، پرنسپل سکریٹری حضرات ، ایم ڈی این ایچ ایم اور ریاستوں کے سینئر افسران ورچووَل طریقے سے شامل ہوئے۔ جناب سُدھانش پنت، او ایس ڈی، ایم او ایچ ایف ڈبلیو بھی اس میٹنگ کےد وران موجود تھے۔
قبل از وقت تیاریوں اور مشترکہ کوششوں کی اہمیت پر زور دیتے ہوئے، مرکزی وزیر صحت نے کہا کہ ہم صحتی ضرورتوں کا اندازہ لگاکر اور قبل از وقت مناسب تجاویز اور تیاری کے ساتھ امراض کے بوجھ کو مؤثر طور پر کم کرتے ہیں۔
مرکزی وزیر صحت ڈاکٹر من سکھ مانڈوِیا نے ریاستوں سے اپیل کی کہ وہ ریاست کے صحتی بنیادی ڈھانچے میں سرمایہ کاری کے لیے بجٹ کا زائد از استعمال کریں۔ انہوں نے اس امر کا اعادہ کیا کہ تدارکی اقدامات کے نفاذ سے بیماری کا بوجھ کم ہو سکتا ہے۔ ڈاکٹر مانڈوِیا نے مچھروں کی افزائش کو روکنے اور اس پر قابو پانے کے ساتھ ہی معاشر میں بیداری پیدا کرنے کے لیے ریاستوں سے اپنے بہترین طور طریقوں اور صحت عامہ سے متعلق اختراعی اقدامات ساجھا کرنے کی بھی اپیل کی۔ مواضعات، اسکولوں اور قرب و جوار کے علاقوں میں مہمات اور اطلاعاتی تعلیمی مواصلات پر خصوصی زور دینے کے ساتھ ہی انہوں نے کمیونٹی شراکت داری میں توسیع کی بھی اپیل کی۔
ریاستوں کو معاملات کی جانکاری، معاملات سے نمٹنے، آئی ای سی/ عوامی تحریکی مہم کے ذریعہ برادری کی شمولیت کو یقینی بنانے کے لیے آیوشمان بھارت – صحت اور چا ق و چوبند رہنے کے مراکز کو شامل کرنے کی صلاح دی گئی۔ ریاستوں کو دوا/ ڈائیگناسٹکس کے ساتھ ساتھ دیگر ضروری وسائل کی بوقت دستیابی اور مؤثر تقسیم کی یقین دہانی کرائی گئی۔
وزیر صحت نے متعدد ریاستوں کی ستائش کی، جنہوں نے مختلف اضلاع میں امراض کے بوجھ کو کم کرنے یا ختم کی سمت میں شاندار کام کیا ہے۔ ریاستوں نے سماجی شراکت داری، عوامی بیداری، بوقت نگرانی اور علاج کے لیے شروع کی گئیں خصوصی مہمات اور پہل قدمیوں کے مثالیں ساجھا کیں۔
مچھروں سے ہونے والی بیماری چھ طرح کی ہوتی ہیں جن میں ملیریا، ڈینگو، چکن گنیا، جاپانی انسیفلائٹس، لمفیٹک فائلیریاسس، کالا آزار شامل ہیں۔ یہ موسمی امراض ہیں اور عام طور پر لمفیٹک فائلیریاسس کو چھوڑکر بقیہ سبھی امراض مانسون کے بعد پھوٹ پڑتے ہیں۔ نیشنل سینٹر فار ویکٹر بورن ڈسیز کنٹرول  ان امراض کی روک تھام اور قابو کرنے کے لیے پالیسیاں اور رہنما خطوط وضع کرتا ہے، ساتھ ہی ریاستوں اور مرکز کے زیر انتظام علاقوں کو تکنیکی، مالی تعاون  فراہم کرتا ہے۔
ورچووَل جائزہ میٹنگ میں جناب راجیو مانجھی، جوائنٹ سکریٹری، ڈاکٹر تنو جین، ڈائرکٹر، ڈاکٹر اتل گوئل، ڈائرکٹر جنرل ہیلتھ سروسز  اور مرکزی وزارت صحت کے دیگر سینئر افسران شامل ہوئے۔ مشن ڈائرکٹروں کے علاوہ ریاستوں اور مرکز کے زیر انتظام علاقوں کے متعدد افسران نے بھی میٹنگ میں حصہ لیا۔
|
صحت اور خاندانی بہبود کی وزارت
|
بھارت میں کووڈ-19 ٹیکہ کاری کی مجموعی تعداد 216 کروڑ 41 لاکھ سے تجاوزکرگئی
12سے14سال کی عمر کے بچوں کو 4 کروڑ 7 لاکھ سے زیادہ پہلا ٹیکہ لگایا جاچکا ہے
بھارت میں سردست 46,848 مریض زیر علاج ہیں
گذشتہ 24 گھنٹوں میں 5,747 نئے معاملات درج کئے گئے
سردست شفایابی کی شرح 98.71 فیصد ہے
متاثرہ پائے جانے والے مریضوں کی ہفتہ واری شرح 1.74 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 216کروڑ 41 لاکھ  سے تجاوز کر گئی ہے۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 4 کروڑ 7 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,14,794
|
|
دوسری خوراک
|
|
1,01,13,106
|
|
احتیاطی خورک
|
|
69,27,390
|
|
صف اوّل کے کارکنان
|
|
پہلی خوراک
|
|
1,84,35,982
|
|
دوسری خوراک
|
|
1,77,09,540
|
|
احتیاطی خورک
|
|
1,34,76,576
|
|
12 سے 14 سال کی عمر کےنوعمر بچے
|
|
پہلی خوراک
|
|
4,07,90,629
|
|
دوسری خوراک
|
|
3,11,98,282
|
|
15 سے 18 سال کی عمر کے نوجوان
|
|
پہلی خوراک
|
|
6,18,59,458
|
|
دوسری خوراک
|
|
5,28,13,182
|
|
18 سے 44 سال کی عمر کے افراد
|
|
پہلی خوراک
|
|
56,10,40,711
|
|
دوسری خوراک
|
|
51,48,71,891
|
|
احتیاطی خوراک
|
|
8,39,60,140
|
|
45 سے 59 سال کی عمر کے افراد
|
|
پہلی خوراک
|
|
20,39,86,921
|
|
دوسری خوراک
|
|
19,67,40,923
|
|
احتیاطی خوراک
|
|
4,40,80,159
|
|
60 سال سے زیادہ عمر کے افراد
|
|
پہلی خوراک
|
|
12,76,39,372
|
|
دوسری خوراک
|
|
12,29,96,782
|
|
احتیاطی خوراک
|
|
4,51,14,712
|
|
احتیاطی خوراک
|
|
19,35,58,977
|
|
میزان
|
|
2,16,41,70,550
سردست ملک بھر میں زیر علاج مریضوں کی تعداد 46,848 ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.11 فیصد ہیں ۔
ملک بھر میں شفایابی کی شرح 98.71 فیصد ہوگئی ہے۔ پچھلے 24 گھنٹے میں 5,618 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,39,53,374 ہوگئی ہے۔
گزشتہ 24 گھنٹے کے دورا ن 5,747 نئے معاملے درج ہوئے ہیں۔
گذشتہ 24 گھنٹے میں مجموعی طور پر 3,40,211 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 89 کروڑ 12 لاکھ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 1.74 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 1.69 فیصد ہے۔
زراعت اور کاشتکاروں کی فلاح و بہبود کی وزارت
آسام میں زرعی تحقیقی کا ہندستانی ادارہ
آسام میں آئی سی اے آر۔انڈین ایگریکلچرل ریسرچ اینٹی ٹیوٹ کا سنگ بنیاد عزت مآب وزیر اعظم جناب نریندر مودی جی نے 26 مئی 2017 کو رکھا۔ مجموعی 587 ایکڑ زمین میں سے 45 ایکڑ علاقے میں تعلیمی نیر رہائشی کیمپس کی تعمیرات کی گئیں جس کی موجودہ صورت حال حسب ذیل ہے۔
۱۔ پینتالیس ایکڑپر چہاردیواری اورپہلے سے تیار شدہ عمارت پر سول کام ہوچکے ہیں۔
۲۔ تعلیمی اورانتظامی عمارت کی تعمیر، سڑکوں اور متعلقہ علاقے کی ترقی کا کام فروری 2020 میں شروع ہوا۔
۳۔ مہمان خانے کے کام کی منظوری مل گئی ہے۔
۴۔ سائنسدانوں کے 59عہدوں کی بحالی کی گئی ہے اور چار سائنس دانوں کا تقرر ہوا ہے۔
۵۔ تعلیمی سال 2015-16کے بعد سے، آئی اے آر آئی۔آسام کے طلبا آئی اے آر آئی نئی دہلی میں ایم ایس سی کی ڈگری کیلئے ہر سال باقاعدہ طور پر داخلہ لے رہے ہیں۔ اب تک کل 55 ایم ایس سی طلباء کو داخلہ دیا گیا ہے جن میں سے 28 طلباء کو ایم ایس سی کی ڈگریاں دی گئی ہیں۔ 23طلبا ء زیر تعلیم ہیں۔ عام طور پر شمال مشرقی خطے اور خاص طور پر آسام سے متعلق فیلڈ ریسرچ کا کام اس خطے میں ہی طلباء کرتے ہیں۔
۶۔ تعلیمی سیشن2020-21 کو آئی اے آر آئی، گوگامکھ میں ہی شروع کرنے کے لئے تمام کوششیں کی جارہی ہیں۔ موجودہ عالمی وبا نے کام کی پیشرفت کو بہت متاثر کیا ہے اور طلباء کو گوگامکھ منتقل کرنا آئندہ مہینوں میں عالمی وبا کی صورتحال پر منحصر ہے۔
زراعت اور کسانوں کی بہبود کے مرکزی وزیر جناب نریندر سنگھ تومرنے آج لوک سبھا میں ایک تحریری جواب میں یہ اطلاعات دیں۔
صحت اور خاندانی بہبود کی وزارت
ڈاکٹر ہرش وردھن نے پرانی دہلی ریلوے اسٹیشن پر انڈین ریڈ کراس سوسائٹی آئی آر سی ایس) پر ماسک اور صابن تقسیم کئے
کووڈ کے خلاف جنگ میں ہم جلد ہی 11 مہینے پورے کریں گے، تب سے ہمارا سب سے بڑا ہتھیار ماسک اور سینی ٹائزر ہیں
نئی دہلی،30 نومبر 2020/صحت اور خاندانی بہبود کے مرکزی وزیر ، انڈین ریڈ کراس سوسائٹی  کے سربراہ ڈاکٹر ہرش وردھن نے آج پرانی دہلی ریلوے اسٹیشن پر ماسک اور صابن تقسیم کئے۔
ماسک لگانے اور ہاتھ دھونے کی اہمیت پر زور دیتے ہوئے ڈاکٹر ہرش وردھن نے کہا کہ جلد ہی کووڈ سے ہماری لڑائی کے گیارہ مہینے پورے ہونے والے ہیں۔ تب سے خود اور دوسروں کو محفوظ رکھنے کا سب سے اہم اصول صاف صفائی اور جسمانی فیصلے کے بنیادی اصولوں کی تکمیل کرنا ہے۔ کووڈ کے خلاف جنگ میں ہمارا سب سے بڑا ہتھیار ماسک اور سینی ٹائزر ہیں۔
ڈاکٹر ہرش وردھن نے تقریب میں موجود تمام لوگوں کے ماسک لگانے پر خوشی کا اظہار کیا۔ انہوں نے کہاکہ ماسک اور صابن تقسیم کرنے کے پیچھے بہت بڑا پیغام ہے۔ اس پیغام کو پھیلانا ہمارا مقصد ہے۔ انہوں نے کہاکہ حکومت مختلف چینلوں اور سرگرمیوں کے ذریعہ لوگوں میں بیداری پھیلانے کی کوشش کررہی ہے۔ اس کے نفاذ میں موجود ہونے والی ٹیکسی یونین، تھری وہیلر یونین ، بہت اہم رول ادا کرتے ہیں۔
ہندستان میں کووڈ کی صورتحال کے بارے میں ڈاکٹر ہرش وردھن نے کووڈ معیارات میں فروغ کی طرف مبذول کرتے ہوئے کہاکہ پوری دنیا میں سب سے زیادہ ٹھیک ہونے والی لوگوں کی شرح ہندستان میں ہے۔ جنوری 2020 میں ہمارے پاس ایک لیب تھی، اور اب ہمارے پاس 2165 لیب ہیں۔ یومیہ بنیاد پر ایک ملین سے زیادہ لوگوں کی جانچ کی جارہی ہے۔ آج ہم نے مشترکہ طور سے 14 کروڑ ٹسٹ پورے کرلئے ہیں۔ ان تمام باتوں سے حکومت عزم اور ہمارے کورونا جنگجوؤں کی اتھک کوششیں دکھائی دیتی ہیں۔ وبا سے لڑنے میں کورونا جنگجوؤں کا تعاون بہت اہم ہے۔
صحت اور خاندانی بہبود کے و زیر نے کہاکہ وزیراعظم جناب نریندر مودی جی کے تمام اہم ہدایتوں سے ہندستان، ماسک ، پی پی ای کٹ، وینٹی لیٹر وغیرہ بنانے میں خود انحصار ہوگیا ہے۔ ہندستان میں روزانہ 10 لاکھ سے زیادہ پی پی ای کٹ بنائی جارہی ہیں۔ انہوں نے کہاکہ ہمارے سائنسدان ٹیکا تیار کرنے میں ریسر چ کام میں مدد کررہے ہیں۔ اور ٹیکہ وقت پر دستیا ب ہوگا۔
ڈاکٹر ہرش وردھن نے لوگوں سے دو گز دوری بنانے کی تعمیل کرنے کو کہا۔ انہوں نے کہا کہ ہماری چھوٹی سی نظر اندازی اور غیر احتیاط سنجیدہ مسئلہ کھڑا کرسکتی ہے۔ حالانکہ ہندستان میں دنیا کے مقابلے میں شرح اموات سب سے کم ہیں لیکن کسی ایک شخص کی جان اس بیماری سے جاتی ہے تو یہ ان کے دوستوں اور خاندان کے لئے سب سے بڑا نقصان ہے۔ انہوں نے کہا کہ یہ میری جذباتی اپیل ہے آپ تمام لوگ زیادہ سے زیادہ لوگوں کو اس پیغام کو پہنچائیں۔
آئی آر سی ایس کے سریٹری جنرل جناب آر کے جین اور ڈی آر ایم دہلی جناب ایس سی جین تقریب میں موجود تھے۔
م ن۔ ش ت۔ج
Uno-7686
(Visitor Counter : 143
وزیراعظم کا دفتر
وزیر اعظم نے لمبنی، نیپال میں مایا دیوی مندر کا دورہ کیا
وزیر اعظم جناب نریندر مودی نے لمبنی کے اپنے ایک روزہ سفر کے دوران 16 مئی، 2022 کو وہاں مایا دیوی مندر کا دورہ کیا۔ ان کے ساتھ نیپال کے وزیر اعظم جناب شیر بہادر دیوبا اور ان کی اہلیہ ڈاکٹر آرزو رانا دیوبا بھی تھیں۔
دونوں لیڈران نے مندر کے احاطہ کے اندر موجود اُس نشان والے پتھر کو خراجِ عقیدت پیش کیے، جو بھگوان بدھ کی پیدائش کے صحیح مقام کی طرف اشارہ کرتا ہے۔ بودھ روایات کے مطابق کی جانے والی پوجا میں بھی دونوں لیڈران شامل ہوئے۔
دونوں وزرائے اعظم نے مندر کے بالکل بغل میں واقع اشوک کے ستون کے قریب چراغ روشن کیے۔ اس ستون کو شہنشاہ اشوک نے 249 قبل مسیح تعمیر کرایا تھا۔ بھگوان بدھ کے لمبنی میں پیدا ہونے کا پہلا دستاویزی ثبوت اس ستون پر درج ہے۔ اس کے بعد، دونوں وزرائے اعظم نے بودھی درخت کو پانی دیا۔ اس کے پودے کو بودھ گیا سے لایا گیا تھا، جسے وزیر اعظم جناب مودی نے 2014 میں بطور تحفہ پیش کیا تھا۔ دونوں لیڈران نے مندر کا دورہ کرنے والے مہمانوں کے لیے رکھے گئے رجسٹر پر دستخط بھی کیے۔
زراعت اور کاشتکاروں کی فلاح و بہبود کی وزارت
ایف پی او کا فروغ
نئی دہلی، 13 دسمبر 2019، زراعت اور کسانوں کی فلاح و بہبود کے وزیر جناب نریندر سنگھ تومر نے آج راجیہ سبھا کو بتایا کہ حکومت ہند کے محکمہ زراعت، تعاون اور کسانوں کی فلاح و بہبود کے تحت ایک رجسٹرڈ سوسائٹی اسمال فار مرز، ایگری بزنس کنسورشیم  کے ذریعہ کسانوں کو ترغیب دیکر ایف بی او کو فروغ دے رہا ہے اور کمپنی کے طور پر رجسٹر کرانے میں انہیں مدد کررہا ہے نیز ان کی پائیداری کے لئے بھی ان کی مدد کررہا ہے اور انہیں ٹریننگ دے رہا ہے۔ ایس ایف اے سی نے کمپنی کے طور پر رجسٹر کرانے میں اب تک 827 ایف پی او کی مدد کی ہے۔ مذکورہ بالا کے علاوہ دین دیال انتودیہ یوجنا، نیشنل رورل لائیولی ہڈمشن  کے تحت دیہی ترقی کی وزارت، کسانوں کے درمیان بیداری پیدا کرکے ایف بی او کو فروغ دے رہی ہے۔ مشن کے تحت اب تک رجسٹرڈ 131 ایف پی او کو فروغ حاصل ہوا ہے۔ مزید برآں نیشنل بینک فار ایگری کلچر اینڈ رورل ڈیولپمنٹ  بھی ریاستوں میں ایف پی او کو فروغ دے رہا ہے اور اب تک 4234 ایف پی او کو فروغ حاصل ہورہا ہے۔
ایف پی او حکومت ہند کی مختلف اسکیموں جیسے وینچر کیپیٹل اسسٹنٹ ، مشن فار انٹی گریٹڈ ڈیولپمنٹ آف ہارٹی کلچر  اور ایگریکلچر مارکیٹ انفرا اسٹرکچر اسکیم  کے تحت امداد مہیا کرا رہے ہیں۔ ان کے علاوہ ایس ایف اے سی اور این اے بی اے آر ڈی بورڈ آف ڈائرکٹر اور ایف پی او کے چیف آفیسروں کو ٹریننگ دے رہی ہے تاکہ وہ موثر انداز میں کام کاج کے قابل ہوسکے۔
۔۔۔۔۔۔۔۔۔۔۔
م ن۔ ش س۔ن ا۔
U- 5846
(Visitor Counter : 54
وزیراعظم کا دفتر
وزیر اعظم نے ناگالینڈکے یوم قیام پر ریاست کے لوگوں کو مبارک باد دی
نئی دہلی، یکم دسمبر؍ وزیر اعظم جناب نریندر مودی نے ناگالینڈ کے یوم قیام کے موقع پر ریاست کے لوگوں کو مبارک باد دی ہے۔
اپنے تہنیتی پیغام میں وزیر اعظم نے کہا ‘‘ناگالینڈکی بہنوں اور بھائیوں کو ان کی ریاست کے یوم قیام کے موقع پر مبارکباد۔ یہ ریاست اپنی عظیم ثقافت کی وجہ سے جانا جاتا ہے۔ ناگالینڈ کے لوگ محبت کرنے والے اور حوصلہ مند ہوتے ہیں۔ میں امید کرتا ہوں کہ آنے والے سالوں میں ناگالینڈ ترقی کی نئی بلندیوں پر پہنچے ’’۔
۔ ۔ ۔ ۔ ۔ ۔ ۔ ۔ ۔

U. No. 5475
(Visitor Counter : 47
وزارت دفاع
دفاع کے وزیر مملکت نے میسورو میں ’فوجی راشن اور مخصوص غذائی ضروریات کے لیے ملیٹس‘ پر ڈی آر ڈی او کانفرنس کا افتتاح کیا
کرناٹک کے میسور میں 29 ستمبر 2023 کو دفاع کے وزیر مملکت جناب اجے بھٹ نے ’ملٹری راشن اور مخصوص غذائی ضروریات کے لیے ملیٹس‘ پر دو روزہ قومی کانفرنس کا افتتاح کیا۔ کانفرنس کا اہتمام ڈیفنس ریسرچ اینڈ ڈیولپمنٹ آرگنائزیشن  کی میسور میں واقع ڈیفنس فوڈ ریسرچ لیباریٹری  نے کیا ہے۔
کانفرنس میں سروسز کے لیے ملیٹس  پر مبنی خوراک کو اپنانے، فوجیوں کی تعیناتی کے علاقوں میں پائیدار زرعی پروسیسنگ کے طور طریقوں کے لیے ملیٹس کی تلاش؛ ملیٹس کی پروسیسنگ میں چیلنجوں کی شناخت اور حل، پائیدار غذائیت اور خوراک کی حفاظت کے لیے تحفظ اور ذخیرہ سے متعلق سائنسی حقائق پر غور کیا جائے گا۔ یہ کانفرنس بہتر صحت اور قوت برداشت کے لیے سروسز کی خوراک میں ملیٹس کو ضم کرنے کے جدید طریقوں کی بھی نشاندہی کرے گی اور تحقیقی اداروں، سرکاری ایجنسیوں، پالیسی سازوں اور سپلائی چین منیجروں کے درمیان ملیٹس پر مبنی کاروباری اداروں پر بات چیت کی سہولت فراہم کرے گی۔
اپنے خطاب میں، دفاع کے وزیر مملکت نے صحت کے لیے ملیٹس کی اہمیت پر زور دیا اور کہا کہ ڈی ایف آر ایل نہ صرف عوام میں بیداری پھیلا رہی ہے، بلکہ یہ مسلح افواج کے اہلکاروں کو ان کی غذائی ضروریات کو پورا کرنے کے لیے ملیٹس کی فراہمی کو یقینی بنانے کے لیے بھی کام کر رہی ہے۔
محکمہ دفاع آر اینڈ ڈی کے سکریٹری اور ڈی آر ڈی او کے چیئرمین ڈاکٹر سمیر وی کامت نے اس حقیقت کی تعریف کی کہ سروسز اپنے راشن میں ملیٹس کو اپنانے کی کوشش کر رہی ہیں اور امید ظاہر کی کہ یہ کانفرنس مسلح افواج کے راشن میں ملیٹس اور اس سے تیار مصنوعات کی غذائیت کے پہلوؤں اور اس کے نفاذ پر غور کرے گی۔
افتتاحی تقریب کے دوران پدم شری پروفیسر کھدر ولی ڈوڈیکولا، جو ہندوستان کے ملٹ مین کے طور پر جانے جاتے ہیں، موجود تھے۔ انہوں نے انسانیت کی بھلائی اور بیماریوں سے پاک زندگی کے لیے ملیٹس کی اہمیت پر روشنی ڈالی۔
ڈی جی ، ڈی آر ڈی او نے ملیٹس کے بین الاقوامی سال کی مناسبت سے کانفرنس کی اہمیت کے بارے میں بتایا اور کہا کہ اس کانفرنس سے ملیٹس کی زندگی کے بارے میں بیداری میں مزید اضافہ ہوگا۔ اے ڈی جی، ایس ٹی ، آرمی ہیڈکوارٹر نے کانفرنس کے انعقاد پر ڈی ایف آر ایل کی تعریف کی اور فوج کے راشن میں ملیٹس کے استعمال کی ضرورت کے بارے میں اظہار خیال کیا۔
کانفرنس کے اہم تکنیکی موضوعات میں ملیٹس کی غذائیت اور صحت سے متعلق فوائد، ملٹری راشن کے مسائل، چیلنجز، مواقع؛ ملیٹس کی پروسیسنگ اور ویلیو ایڈیڈ مصنوعات میں حالیہ پیش رفت؛ شراکت داروں کے درمیان سپلائی چین مینجمنٹ کی نیٹ ورکنگ؛ اور ملیٹس کے فروغ کے لیے پالیسی مداخلت شامل ہیں۔
اس موقع پر، دفاع کے وزیر مملکت نے ڈی ایف آر ایل کے زیر اہتمام نمائش کا بھی افتتاح کیا، جس میں 17 صنعتیں حصہ لے رہی ہیں۔ انہوں نے ملک میں ڈی ایف آر ایل کی تیار کردہ پہلی بایوڈیگریڈیبل پانی کی بوتل بھی لانچ کی۔ ٹیکنالوجی کی منتقلی کے لیے مختلف لائسنسنگ معاہدے ڈی آر ڈی او کے چیئرمین نے جناب اجے بھٹ کی موجودگی میں صنعت کو سونپے۔ اس کانفرنس میں مسلح افواج کے اہلکار، نیم فوجی، ڈی آر ڈی او کے سائنسدان، اکیڈمی اور صنعت کے شراکت دار شرکت کر رہے ہیں۔
۔۔۔۔۔۔۔۔۔۔۔
ش ح۔م م ۔م ر

(Visitor Counter : 24